
DR 30.10.2019 73 

 
Untuk yang ke depan, insya-Allah, KPKT akan melancarkan program-program untuk 

melaksanakan tender kepada  tanah-tanah di peringkat Federal kepunyaan KPKT iaitu tanah-
tanah di bawah Jabatan Perumahan Negara, tanah di bawah SPNB, di bawah PPM dan juga 
di bawah PR1MA yang telah kita gabungkan, centralize-kan di bawah KPKT dan dengan 
pihak swasta ada sebanyak 82 bidang tanah, insya-Allah akan kita lancarkan untuk 
dikeluarkan tender untuk pembinaan rumah mampu milik... 

Tuan Haji Awang bin Hashim [Pendang]: Terima kasih Yang Berhormat Menteri, 
terima kasih Tuan Yang di-Pertua. 

Tuan Yang di-Pertua: Ya, Yang Berhormat Pendang, silakan. 

Tuan Haji Awang bin Hashim [Pendang]: Terima kasih saya ucapkan kepada  
Yang Berhormat Menteri berkenaan dengan penyediaan rumah yang dijangka 200 ribu lebih 
yang akan disediakan akan datang. Akan tetapi kita melihat rumah satu, yang pertamanya 
rumah PR1MA ini mahal dibandingkan keperluan penduduk di Kuala Lumpur. Saya hendak 
bagi satu statistik yang dikeluarkan oleh Pengarah Jabatan Pemantauan dan Pengawasan 
Kewangan Bank Negara iaitu Qaiser Iskandar Anwarudin. Beliau mengatakan kemampuan 
maksimum bagi penduduk keseluruhan, hitung panjangnya rumah perlu tidak lebih daripada 
282 ribu penduduk Kuala Lumpur. 

Jadi, kalaulah kerajaan, saya tengok purata pembinaan rumah di Kuala Lumpur 
RM417,262 seunit. Jadi ini di luar kemampuan. Ini kena perlu lihat terutamanya di Kuala 
Lumpur contohnya pertama, kerajaan hendak membina rumah kos tinggi yang melibatkan 
sampai RM1 juta akan jadi turun. Siapa yang untung, tentulah penduduk yang mendapat 
pendapatan lebih kurang RM4,000 tidak mampu beli. 

Saya tengok di Wilayah Persekutuan, contohnya rumah mampu milik bagi rumah di 
Wilayah Persekutuan adalah sekitar RM454 ribu. Namun median yang sebenar yang 
ditawarkan oleh pihak berkuasa perumahan di Kuala Lumpur RM793 ribu tentulah tidak ada 
kemampuan untuk membeli. Di Selangor juga kita tengok kemampuan membeli rumah yang 
dibina sekarang ini hanya paras RM375 ribu seunit tetapi pembinaan yang dibuat sekarang 
ini, average RM482 ribu. 

Kita minta pihak Kementerian KPKT ini ambil tindakanlah supaya  tidak berlaku 
lambakan rumah kos tinggi. Biarlah kita menyediakan rumah kos yang mampu dibeli oleh 
penduduk-penduduk yang memerlukan rumah, yang terpaksa sewa dan sebagainya. Bukan 
minta rumah mampu milik, bukan mampu tengok. Sekian, terima kasih. 

Tuan Ahmad Fahmi bin Mohamed Fadzil [Lembah Pantai]: Yang Berhormat 
Menteri, Lembah Pantai. 

Tuan Yang di-Pertua: Yang Berhormat Lembah Pantai. 

Puan Hajah Zuraida binti Kamaruddin: Harap Tuan Yang di-Pertua. 

Tuan Yang di-Pertua: Yang Berhormat Lembah Pantai minta. 

Puan Hajah Zuraida binti Kamaruddin: Minta saya habiskan saya punya jawapan 
dahulu dan catatkan apa yang hendak ditanyakan dan mungkin dalam kesimpulan saya 
perkara-perkara ini hendak bangkitkan sudah termasuk dalam ucapan saya nanti insya-Allah. 

Jadi PR1MA itu ada juga dalam saya punya jawapan itu, biar saya aturkan ucapan 
saya agar dapat gambaran yang lebih sempurna. Jadi tadi saya sebut, dan insya-Allah untuk 
melaksanakan rumah satu juta ini insya-Allah dapat kita laksanakan.  

Di samping itu juga, KPKT juga di bawah JPN akan cuba untuk menurunkan kos 
pembinaan perumahan rumah mampu milik ini dengan mendapatkan pengurangan caj 
pemajuan dan kos pematuhan dan mengenakan caj pemajuan yang lebih rendah, 
mempercepatkan proses kelulusan dan memberi densiti bonus bagi projek rumah mampu 
milik, mengenakan premium tanah dan kos penukaran status guna tanah yang lebih rendah 
dan mengecualikan pengurangan kos pematuhan untuk pembangunan rumah mampu milik- 
compliance cost. 

Ini adalah perkara-perkara yang kita harap dapat dilaksanakan di peringkat negeri 
bersama dengan KPKT untuk menurunkan kos pembinaan rumah mampu milik ini. Jadi untuk 
penetapan harga rumah mampu milik ini seperti tadi yang disebutkan oleh Yang Berhormat 
Pendang, KPKT maklum tentang laporan itu.  



Untuk yang ke depan, insya-Allah, KPKT akan melancarkan program-program untuk. melaksanakan tender kepada tanah-tanah di peringkat Federal kepunyaan KPKT iaitu tanah- tanah di bawah Jabatan Perumahan Negara, tanah di bawah SPNB, di bawah PPM dan juga di bawah PR1MA yang telah kita gabungkan, centralize-kan di bawah KPKT dan dengan pihak swasta ada sebanyak 82 bidang tanah, insya-Allah akan kita lancarkan untuk dikeluarkan tender untuk pembinaan rumah mampu milik... Tuan Haji Awang bin Hashim [Pendang]: Terima kasih Yang Berhormat Menteri, terima kasih Tuan Yang di-Pertua. Tuan Yang di-Pertua: Ya, Yang Berhormat Pendang, silakan. Tuan Haji Awang bin Hashim [Pendang]: Terima kasih saya ucapkan kepada Yang Berhormat Menteri berkenaan dengan penyediaan rumah yang dijangka 200 ribu lebih yang akan disediakan akan datang. Akan tetapi kita melihat rumah satu, yang pertamanya rumah PR1MA ini mahal dibandingkan keperluan penduduk di Kuala Lumpur. Saya hendak bagi satu statistik yang dikeluarkan oleh Pengarah Jabatan Pemantauan dan Pengawasan Kewangan Bank Negara iaitu Qaiser Iskandar Anwarudin. Beliau mengatakan kemampuan maksimum bagi penduduk keseluruhan, hitung panjangnya rumah perlu tidak lebih daripada 282 ribu penduduk Kuala Lumpur. Jadi, kalaulah kerajaan, saya tengok purata pembinaan rumah di Kuala Lumpur RM417,262 seunit. Jadi ini di luar kemampuan. Ini kena perlu lihat terutamanya di Kuala Lumpur contohnya pertama, kerajaan hendak membina rumah kos tinggi yang melibatkan sampai RM1 juta akan jadi turun. Siapa yang untung, tentulah penduduk yang mendapat pendapatan lebih kurang RM4,000 tidak mampu beli. Saya tengok di Wilayah Persekutuan, contohnya rumah mampu milik bagi rumah di Wilayah Persekutuan adalah sekitar RM454 ribu. Namun median yang sebenar yang ditawarkan oleh pihak berkuasa perumahan di Kuala Lumpur RM793 ribu tentulah tidak ada kemampuan untuk membeli. Di Selangor juga kita tengok kemampuan membeli rumah yang dibina sekarang ini hanya paras RM375 ribu seunit tetapi pembinaan yang dibuat sekarang ini, average RM482 ribu. Kita minta pihak Kementerian KPKT ini ambil tindakanlah supaya tidak berlaku lambakan rumah kos tinggi. Biarlah kita menyediakan rumah kos yang mampu dibeli oleh penduduk-penduduk yang memerlukan rumah, yang terpaksa sewa dan sebagainya. Bukan minta rumah mampu milik, bukan mampu tengok. Sekian, terima kasih. Tuan Ahmad Fahmi bin Mohamed Fadzil [Lembah Pantai]: Yang Berhormat Menteri, Lembah Pantai. Tuan Yang di-Pertua: Yang Berhormat Lembah Pantai. Puan Hajah Zuraida binti Kamaruddin: Harap Tuan Yang di-Pertua. Tuan Yang di-Pertua: Yang Berhormat Lembah Pantai minta. Puan Hajah Zuraida binti Kamaruddin: Minta saya habiskan saya punya jawapan dahulu dan catatkan apa yang hendak ditanyakan dan mungkin dalam kesimpulan saya perkara-perkara ini hendak bangkitkan sudah termasuk dalam ucapan saya nanti insya-Allah. Jadi PR1MA itu ada juga dalam saya punya jawapan itu, biar saya aturkan ucapan saya agar dapat gambaran yang lebih sempurna. Jadi tadi saya sebut, dan insya-Allah untuk melaksanakan rumah satu juta ini insya-Allah dapat kita laksanakan. Di samping itu juga, KPKT juga di bawah JPN akan cuba untuk menurunkan kos pembinaan perumahan rumah mampu milik ini dengan mendapatkan pengurangan caj pemajuan dan kos pematuhan dan mengenakan caj pemajuan yang lebih rendah, mempercepatkan proses kelulusan dan memberi densiti bonus bagi projek rumah mampu milik, mengenakan premium tanah dan kos penukaran status guna tanah yang lebih rendah dan mengecualikan pengurangan kos pematuhan untuk pembangunan rumah mampu milik- compliance cost. Ini adalah perkara-perkara yang kita harap dapat dilaksanakan di peringkat negeri bersama dengan KPKT untuk menurunkan kos pembinaan rumah mampu milik ini. Jadi untuk penetapan harga rumah mampu milik ini seperti tadi yang disebutkan oleh Yang Berhormat Pendang, KPKT maklum tentang laporan itu.